CELEX: 62010TN0353
Language: sl
Date: 2010-08-31 00:00:00
Title: Zadeva T-353/10: Tožba, vložena 31. avgusta 2010 – Lito Maieftiko Gynaikologiko kai Cheirourgiko Kentro proti Komisiji

23.10.2010   
            
            
               SL
            
            
               Uradni list Evropske unije
            
            
               C 288/55
            
         
      Tožba, vložena 31. avgusta 2010 – Lito Maieftiko Gynaikologiko kai Cheirourgiko Kentro proti Komisiji
      (Zadeva T-353/10)
      ()
      (2010/C 288/102)
      Jezik postopka: grščina
      
         Stranki
      
      
         Tožeča stranka: Lito Maieftiko Gynaikologiko kai Cheirourgiko Kentro A.E (Atene, Grčija) (zastopnik: E. Tzannini, odvetnik)
      
         Tožena stranka: Evropska komisija
      
         Predlogi tožeče stranke
      
      Tožeča stranka Splošnemu sodišču predlaga, naj:
      
                  —
               
               
                  ugodi tej tožbi;
               
            
                  —
               
               
                  razglasi ničnost izpodbijanega opomina;
               
            
                  —
               
               
                  upošteva njene trditve, če bi bilo ugotovljeno, da je treba vrniti zneske, navedene v njeni vlogi z dne 5. novembra 2009;
               
            
                  —
               
               
                  razglasi ničnost izpodbijanega akta, tudi glede tretjega obroka, ki še ni bil izplačan;
               
            
                  —
               
               
                  kompenzira zneske, ki jih je morebiti treba vrniti, z navedenim tretjim obrokom, ki ni bil nikoli izplačan in ki ostaja nerešen pet let;
               
            
                  —
               
               
                  to tožbo šteje za dejanje, ki zadrži zastaranje pravice do izplačila tretjega obroka;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka s to tožbo predlaga razglasitev ničnosti odločbe Komisije, ki jo vsebuje opomin št. 3241007362 z dne 22. julija 2010 v zvezi s sodelovanjem tožeče stranke v raziskovalnem programu DICOEMS št. 507760 in v zvezi z uskladitvijo na podlagi ugotovitev finančne revizije št. 09-BA74-028.
      Tožeča stranka v utemeljitev svojih predlogov navaja naslednje tožbene razloge:
      
                  —
               
               
                  kršitev splošnega pravnega načela, v skladu s katerim mora akt, ki posega v položaj, vsebovati obrazložitev, da je mogoče preveriti njegovo zakonitost, saj izpodbijani opomin ne vsebuje nobene obrazložitve;
               
            
                  —
               
               
                  zmotna ugotovitev dejanskega stanja, ker tožena stranka ni upoštevala dokaznih sredstev, zlasti timesheets, ki jih je tožeča stranka predložila kot prilogo k vlogi z dne 5. novembra 2009;
               
            
                  —
               
               
                  napačna uporaba prava in neobstoj obrazložitve, ker tožena stranka ni upoštevala dejanskih trditev tožeče stranke in jih je nezakonito in brez obrazložitve zavrnila;
               
            
                  —
               
               
                  kršitev načela dobre vere in zaupanja v pravo, ker tožena stranka tožeči stranki nezakonito ni izplačala zadnjega obroka po programu in je pet let po koncu programa uničila njeno celotno raziskovalno delo.